
BETAFENAK B             inyeksiya üçün məhlul
BETAFENAC B
Beynəlxalq patentləşdirilməmiş adı: Thiamine hydrochloride + Pyridoxine hydrochloride + 
                                                               Cyanocobalamin + Betamethasone + Diclofenac sodium
Tərkibi 
Ampul I

Təsiredici maddələr: 1 ampulda 100 mq tiamin hidroxlorid, 100 mq piridoksin hidroxlorid, 

                                  10 mq sianokobalamin vardır.
Köməkçi maddələr:  dietanolamin, inyeksiya üçün su.
Ampul II
Təsiredici maddələr: hər ampulda 75 mq diklofenak natrium, 2 mq betametazon (natrium
                                  fosfat şəklində) vardır.
Köməkçi maddələr:  propilenqlikol, solutol HS15, natrium metabisulfit, benzil spirti, natrium 
                                 edetat, dinatrium fosfat, natrium fosfat, inyeksiya üçün su.
Təsviri

Şəffaf, qoxusuz, rəngsizdən sarımtıl rəngə qədər, görünən hissəciklərdən azad olan məhluldur.
Farmakoterapevtik qrupu 

İltihabəleyhinə, analgetik, antinevrotik preparatlar. 
ATC kodu: M01AB55.
Farmakoloji xüsusiyyətləri

Farmakodinamikası

Diklofenak prostaqlandin sintezinin inhibitoru kimi təsir göstərən qeyri-steroid iltihabəleyhinə preparatdır: prostaqlandinlər iltihab, ağrı və qızdırma, mikroblar tərəfindən sintez olunan hialuronidaza və trombosit aqreqasiyası mexanizmlərində vacib rol oynayır. Prostaqlandin sintezinin inhibə olunması iltihabəleyhinə mexanizmi təmin edir və iltihab, həmçinin ilkin dismenoreya ilə əlaqəli ağrının yüngülləşməsinə kömək edir. Diklofenak iltihabəleyhinə və analgetik təsirə malik olan qeyri-steroid vasitədir. 
Betametazon uzunmüddətli təsirə malik sintetik qlükokortikoid olub, prostaqlandinlər, kininlər, histamin, liposomal fermentlər və komplement sistemi də daxil olmaqla endogen iltihab mediatorlarının yaranmasını, azad olmasını və aktivliyini azaldır. Həmçinin orqanizmin immun cavabını dəyişir. 

Farmakokinetikası
Diklofenakın Cmax plasma konsentrasiyası təxminən 2 saat ərzində əldə olunur. Klirensi və paylanma həcmi müvafiq olaraq təxminən 350 ml/dəq və 550 ml/kq təşkil edir. Diklofenakın 99%-dən çoxu plazma albuminləri ilə geri dönən birləşir. Digər qeyri-steroid iltihabəleyhinə preparatlar kimi diklofenak oynaq mayesinə və ondan geri diffuziya edir; plazma konsentrasiyası oynaq konsentrasiyasından yüksək olduqda, oynaq mayesinə diffuziya edir, oynaq mayesində konsentrasiyası plazmadakından yüksək olduqda əks istiqamətdə diffuziya edir.  
Diklofenak metabolizmə uğrayır, daha sonra sidik və öd vasitəsi ilə qlükuron turşusu və kükürd tuşusu konyuqatları şəklində xaric olur
Təxminən orqanizmin 65%-i sidiklə, 35%-i isə ödlə xaric olur. Metabolizmə uğramayan, sidiklə və ödlə xaric olan diklofenak konyuqatları müvafiq olaraq 5-10% və 5% təşkil edir. Preparatın çox az miqdarı metabolizmə uğramadan və/və ya konyuqatlaşmamış xaric olur. Əsas metabolitin konyuqatları sidiklə xaric olan dozanın 20-30%-ni, ödlə xaric olan dozanın 10-20%-ni təşkil edir. Digər 3 metabolitin konyuqatları birlikdə sidiklə xaric olan dozanın 10-20%-ni, ödlə xaric olan dozanın az miqdarını təşkil edir. Bu metabolitlərin orta xaricolma müddəti preparatınkından daha qısadır. Əlavə metabolitin sidiklə eliminasiyası peroral dozanın 1,4%-ni təşkil edir. Diklofenak metabolitlərinin toplanma dərəcəsi məlum deyil. Bəzi metabolitlər aktiv ola bilər. 
Cavan (26-46 yaş) və yaşlı (66-81 yaş) pasiyentlərin qan plazmasında diklofenak səviyyələrini müqayisə edən 4 həftəlik tədqiqatlar iki yaş qrupu arasında müxtəliflik göstərməmişdir.  
65 yaşından böyüklər və cavan pasiyentlər üzərində diklofenakın kinetikasının müqayisəsinə dair 8 günlük tədqiqat iki qrup arasında Cmax, Tmax və AUC göstəricilərində əhəmiyyətli fərq göstərməmişdir. 
Böyrək çatışmazlığı (50 mq venadaxili diklofenak) və ya qaraciyər çatışmazlığı (100 mq peroral diklofenak məhlulu) olan pasiyentlər üzərində bu günədək aparılan tədqiqatlarda diklofenakın farmakokinetikasında müxtəliflik qeydə alınmamışdır. Böyrək çatışmazlığı olan pasiyentlərdə (N=5, kreatinin klirensi 3-42 ml/dəq) və sağlam fərdlərdə AUC və eliminasiya göstəriciləri müqayisə edilmişdir. Biopsiya ilə təsdiq olunmuş sirrozu olan və ya xroniki hepatitli (transaminaza səviyyəsinin yüksəlməsi müxtəlif olan və bilirubin əhəmiyyətsiz dərəcədə artmış, N=10) pasiyentlərdə diklofenakın konsentrasiyaları və sidiklə eliminasiyası sağlam şəxslər ilə müqayisə olunmuşdur.   
İstifadəsinə göstərişlər

Ekstraartikulyar revmatizm, yumşaq toxumaların revmatizmi. 

Travmalar. 

Nevritlər, nevralgiya, kəmərləyici dəmrov. Diş ağrısı, abseslər, pulpitlər, peridontitlər.
Cərrahiyə əməliyyatından sonrakı ağrılar.

Əks göstərişlər

Preparatın tərkibində olan təsiredici maddələrə qarşı məlum yüksək həssaslıq. Mədə və onikibarmaq bağırsaq xorasının inkişaf mərhələsi. Qaraciyər və ya böyrək çatışmazlığı. 
Digər qeyri-steroid iltihabəleyhinə preparatlarda olduğu kimi, diklofenak natrium aspirin və digər prostaqlandin sintetaza inhibitorlarının istifadəsindən sonra astma tutmaları, övrə və ya kəskin rinit keçirmiş pasiyentlərdə istifadə olunmur. Aktiv vərəm, kompensasiya olunmayan ürək çatışmazlığı, sistem mikoz, ağır hipertenziya. Hamiləlik və laktasiya dövrü.

Xüsusi göstərişlər və ehtiyat tədbirləri
Mədə-bağırsaq pozğunluqları olan, anamnezində mədə-bağırsaq xorası, xoralı kolit, Kron xəstəliyi və qaraciyər disfunksiyası olan xəstələrə preparat yalnız ciddi göstəriş olduqda və nəzarət altında təyin edilməlidir. Prostaqlandinlər böyrəklərin filtrasiyasında mühüm rol oynadığı üçün, ürək və böyrək çatışmazlığı olan, diuretiklərlə müalicə alan və ağır əməliyyatlar keçirmiş pasiyentlərdə xüsusi ehtiyatla istifadə olunmalıdır.

Nadir hallarda Betafenac B qəbul edən xəstələrdə peptik xora və ya mədə-bağırsaq qanaxması müşahidə olunarsa, preparatın istifadəsi dayandırılmalıdır.

Ümumi tibbi qaydalara əsaslanaraq, bu preparatı yaşlı pasiyentlərə ehtiyatla təyin etmək lazımdır. Uzunmüddətli istifadə zamanı digər yüksək aktiv qeyri-steroid iltihabəlehinə preparatlarda olduğu kimi profilaktik olaraq müntəzəm qan analizi aparılmalı, böyrək və qaraciyər funksiyaları yoxlanılmalıdır. Başgicəllənmə və ya MSS tərəfindən digər pozğunluqlar olan pasiyentlər avtomobili və ya digər potensial təhlükəli mexanizmləri idarə etməməlidir. Uzunmüddətli müalicə zamanı steroidlə müalicənin məlum əlavə təsirləri müşahidə oluna bilər. Bu hal dozanın tədricən azaldılması ilə aradan qalxır.

Digər dərman vasitələri ilə qarşılıqlı təsiri
Betafenac B-nin litium və ya diqoksin tərkibli preparatlarla birgə istifadəsi preparatın plazma səyyəsini yüksəldə bilər. Bu zamanadək doza həddinin aşılmasının klinik əlamətləri müşahidə edilməmişdir.

Bəzi qeyri-steroid iltihabəleyhinə preparatlar kalium tutuyucu diuretiklərin təsirini azalda bilər. Buna görə də plazmada kaliumun səviyyəsi yoxlanılmalıdır.

Müxtəlif sistem antirevmatik dərmanların birgə istifadəsi əlavə təsirləri artıra bilər.

Klinik tədqiqatlar göstərmişdir ki, Betafenac B qanın durulaşmasına təsir etmir. Lakin Betafenac B və digər qandurulaşdırıcı vasitələri birgə təyin edərkən qanın durulaşmasının arzuolunan səviyyədə olub-olmamasını yoxlamaq məsləhətdir. Digər qeyri-steroid iltihabəleyhinə preparatlarda olduğu kimi yüksək dozada diklofenak-natrium (200 mq) müvəqqəti olaraq trombositlərin aqreqasiyasını inhibə edə bilər. 
Klinik tədqiqatlar göstərmişdir ki, Betafenac B diabetəleyhinə oral preparatlarla eyni zamanda (klinik effektə təsir göstərmədən) qəbul edilə bilər. Metotreksatla müalicədən 24 saat öncə və ya sonra qeyri-steroid iltihabəleyhinə preparatları təyin edərkən ehtiyatlı olmaq lazımdır, çünki bu zaman metotreksatın qanda səviyyəsi və toksikliyi yüksələ bilər.

İstifadə qaydası və dozası 
Preparatı hazırlamaq üçün hər iki ampulun içərisindəki möhtəviyyat qarışdırılır. Yalnız əzələdaxilinə dərinə yeridilməlidir.  
Həkim təyinatına müvafiq olaraq gündə bir dəfə yeridilməlidir.

Əlavə təsirləri
Əlavə təsirlərin tezliyi aşağıdakı parametrlərlə təyin edilir: çox tez-tez (≥1/10); tez-tez (≥1/100 - <1/10); bəzən (≥1/1000 - <1/100); nadir hallarda (≥1/10000 - <1/1000); çox nadir hallarda (<1/10000); məlum deyil (əldə olan məlumatlar görə tezliyi qiymətləndirmək mümkün deyil).

Bəzən inyeksiya nahiyəsində ağrı və ya gec sorulma müşahidə edilə bilər. 
Nadir hallarda şəkərli diabeti olan xəstələrdə abses və nekroz halları təsadüf edilə bilər.

İstisna hallarda ürəkbulanma, diareya, allergiya, ekzema və dəridə qaşınmalar baş verə bilər.
Doza həddinin aşılması
Digər qeyri-steroid iltihabəleyhinə preparatların yaratdığı toksikozun aradan qaldırılması üçün əsasən simptomatik tədbir inyeksiya məhlulu hazırlamaq üçün liofizat və həlledici məhlul lər aparılır. Betafenac B-nin qəbulu zamanı doza həddinin aşılmasına dair konkret faktlar mövcud deyil. Lakin belə hal baş verərsə, hipertenziya, böyrək çatışmazlığı, qıcolma, qastrointestinal narahatlıq və tənəffüs çatışmazlığı kimi ağırlaşmalara qarşı simptomatik tədbirlər aparılmalıdır. Qeyri-steroid iltihabəleyhinə preparatların eliminasiyanı sürətləndirmək məqsədilə diurez və hemoperfuziya kimi tədbirlər əhəmiyyətsiz ola bilər, belə ki, bu dərman maddələri aktiv metabolizmə uğrayır və zülallarla geniş həcmdə birləşir. 
Buraxılış forması
3 və ya 5 ampil I və 3 və ya 5 ampul II, içlik vərəqə ilə birlikdə karton qutuya qablaşdırılır.
Saxlanma şəraiti

15-25°C temperaturda, qaranlıqda  və uşaqların əli çatmayan yerdə saxlamaq lazımdır.

Yararlılıq müddəti

2 il. 
Yararlılıq müddəti bitdikdən sonra istifadə etmək olmaz.
Aptekdən buraxılma şərti
Resept əsasında buraxılır. 
İstehsalçı
TRB PHARMA S.A.

Plaza 939 (Zip Code 1427) Autonomous City Buenos Aires, Argentina Respublikası. 

Qeydiyyat vəsiqəsinin sahibi

Sumerian Trade Llp.

7 Bell Yard, London, WC2A 2JR, Birləşmiş Krallıq.

